《李万户过访舟中作》
明代·胡应麟

寂寞孤帆滞水濆，双旌俄报李将军。虬髯本自山西出，猿臂先将塞北闻。

异代淩烟谁左席，他年冒雪有奇勋。燕然绝顶聊相待，为扫班生石上文。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。